Deabolis (urbs antiqua)
Vide etiam paginam discretivam: Deabolis (discretiva). Deabolis seu Diabolis, hodie Albanice Devoll, fuit urbs Byzantina in montibus sita eius regionis, quae nunc Albaniam orientalem constituit. Locus huius urbis haud scitur; quaerendus est fortasse in valle fluminis Deabolis prope oppidum hodiernum Zvezdë, in municipio Deabole. Ibi et apud Achridam schola saeculo X florebat; ibi episcopatus constitutus est (sed quo anno incertum manet); ibi inter Boamundum principem Antiochiae et imperatorem Byzantinum Alexium I Comnenum conclusum est anno 1108 Foedus Deabolense.